قبائیلی امور کی وزارت
مرکزی وزراء جناب ارجن منڈا اورجتیندرسنگھ نے قبائلی برادری کو بااختیاربنانے کی غرض سے ، گواہاٹی میں آئی آئی ٹی کے مقام پرسائنس اورٹکنالوجی سے متعلق ایک قومی کانکلیوسے خطاب کیا
یہ کانکلیو ، 15نومبر کومنائے گئے ‘‘جن جاتیہ گورودیوس ’’ کی یاد تاز ہ کرنے کی غرض سے منعقد کیاگیاتھا
مرکزی وزیرڈاکٹرجتیندرسنگھ نے کہاہے کہ درج فہرست قبائل کے لئے ٹکنالوجی کے لئے مخصوص مراکز قائم کئے جارہے ہیں
کلیدی خصوصیات
- ‘‘خاص طورپر زدپذیر قبائلی گروپوں کی تیز ترترقی ’’ کے لئے ڈی ایس ٹی کے ایک خصوصی پروگرام کا آغازکیاگیا ۔
- سائنس اورٹکنالوجی کے محکمے ڈی ایس ٹی نے درج فہرست قبائل  کی برادریوں کی مجموعی اور جامع ترقی کے لئے ملک کے مختلف حصوں میں ، سائنس اورٹکنالوجی اورجدت طرازی  کے دس مراکز قائم کئے ہیں اوراگلے سال ایسے مزید 15مراکز قائم کئے جائیں گے ۔
- ڈی ایس ٹی نے جین سے متعلق معاون ٹیکنالوجیز کے استعمال کے ساتھ سکل سیل یعنی قلت دم کے مرض  کا مستقبل علاج تیارکرنے کی غرض سے ، 50کروڑروپے کے ایک تحقیق وترقی کے پروجیکٹ میں بھی معاونت کی ہے ۔
15نومبر کو منائے جانے والے ‘‘جن جاتیہ گورودیوس ’’ کی یاد تازہ کرنے کے مقصد سے ، قبائلی امورکے مرکزی وزیرجناب ارجن منڈا اورسائنس اورٹکنالوجی کے  مرکزی وزیرمملکت ، ارضیاتی سائنسز  کے وزیرمملکت ، وزیر اعظم کے دفتر، پی ایم او، عملے ، عوامی شکایات ، پنشن ، ایٹمی توانائی اور خلاء کے محکموں کے وزیرمملکت ڈاکٹرجتیندرسنگھ نے آج گواہاٹی میں آئی آئی ٹی کے مقام پر قبائلی برادری کوبااختیار بنانے کی غرض سے سائنس اور ٹیکنالوجی سے متعلق ایک نیشنل کانکلیو سے خطاب کیا۔
اس موقع پرتقریب سے خطاب کرتے ہوئے ، جناب ارجن منڈانے کہاکہ وزیراعظم جناب نریندرمودی کی قیادت میں حکومت ہند نے قبائلی عوام کی شناختوں کو محفوظ رکھتے ہوئے ، ان کی مربوط ترقی پرخاص طورپرتوجہ مرکوز کی۔ ہمیں اس بات پرفخرہے کہ جناب نریندرمودی آج دنیا کے سب سے بڑی جمہوریت کی قیادت کررہے ہیں اورقبائلی عوام کو ہمارے ملک میں ایک اہم کردار اداکرناہوگا۔ جناب ارجن منڈا نے یہ بھی کہاکہ قبائلی لوگوں کو ، 2047کی جانب کہ جب بھارت اپنی آزادی کے ایک سوسال مکمل کرلے گا ، ترقی کے سفر میں شامل کیاجاناچاہیئے ۔ یہ بات واقعی قابل تعریف ہے کہ سائنس اورٹکنالوجی کے محکمے نے قبائلی عوام کی ترقی کے مقصد سے جدت طرازی اور اختراعات کے ساتھ پروجیکٹوں پرعمل آوری کے ذریعہ ، اس سمت میں قدم اٹھائے ہیں ۔انھوں نے کہاکہ یہ مناسب بات ہے کیونکہ قبائلی افراد ، فطرت کے قریب رہتے ہیں اورانھیں ماحول اورآب وہوا کے بارے میں ہی پوری واقفیت حاصل ہوتی ہے ۔ جناب ارجن منڈا نے اس بات کی وضاحت کی کہ قبائلی لوگ اپنے آس پاس ، مسلسل اختراعی کام کرتے رہتے ہیں ، خاص طورپر ہمہ گیر یت اورپائیداری کے تعلق سے وہ یہ کام کرتے ہیں ۔ لیکن ان کی اختراعات کا مشکل سے ہی اعتراف کیاجاتاہے ۔ ہمارے وزیر اعظم جناب نریندرمودی کی قیادت میں اب نئی حصولیابیوں کا وقت آگیاہے ۔ انھوں نے امید ظاہرکی کہ حکومت کے مختلف محکموں کے ذریعہ کئے جارہے اقدامات کی وجہ سے ، قبائلی عوام کو ترقی کرنے کے لئے مواقع پیداہوں گے ۔
ڈاکٹرجتیندرسنگھ نےکہاکہ ڈی ایس ٹی نے درج فہرست قبائل  برادریوں کی جامع ترقی کے لئے ملک کے مختلف حصوں میں سائنس اور ٹکنالوجی اورجدت طرازی  کے لئے مخصوص دس مراکز قائم کئے ہیں ۔ اوراس قسم کے مزید 15مراکز ، اگلے ایک سال کے اندرقائم کردیئے جائیں گے ، تاکہ ایس ٹی آبادی کے لئے پائیدار ذریعہ معاش تیارکرکے قبائلی افراد کی برمبنی شمولت اقتصادی ترقی کی جاسکے ۔
انھوں نے کہاکہ ان دس ایس ٹی آئی مراکز میں سے چارمراکز ، شمال مشرقی خطے کی ریاستوں اروناچل پردیش ، میزورم ، سکم اور تریپورہ میں قائم کئے گئے ہیں ۔ تاکہ شمال مشرقی ریاستوں کی درج فہرست قبائل کی آبادی کے لئے ہمہ گیر ذریعہ معاش تیارکئے جاسکیں ۔
اس موقع پر، ‘‘آزادی کا امرت مہوتسو’’ کے حصےکے طورپر ‘‘خاص طور پرزدپذیر قبائلی گروپوں کی تیز ترترقی ’’ کی غرض سے سائنس اورٹکنالوجی کے محکمے  کے ایک خصوصی پروگرام کا آغاز کیاگیا۔
ڈاکٹرجتیندرسنگھ نے کہاکہ اس کانکلیو کے موضوع ‘‘قبائلی برادری کو بااختیار بنانے کے لئے سائنس اورٹکنالوجی ’’ سے ، وزیراعظم کے وژن ‘‘جے وگیان –جن انوسندھان ’’ کے نظریات کی گونج سنائی دیتی ہے ۔ انھوں نے کہاکہ یہ مختلف طبقات کی قبائلی برادریوں کو بااختیار بنانے اور ان کے ذریعہ معاش کے لئے ملک میں آئے بڑی پیمانے پراجاگر کیاجانے والا ڈی ایس ٹی کایہ پہلاگراں قدرتعاون ہے ۔ انھوں نے اس کانکلیو کاحصہ ہونے پرقبائلی امور کی وزارت اورمحکمے کی دیگرتنظیموں اوراے ایس ٹی ای سی کاشکریہ اداکیا۔
وزیراعظم جناب نریندرمودی نے نومبر 2021میں ، 15نومبر کو ‘‘جن جاتیہ گورو دیوس ’’ کےطورپرمنانے کا اعلان کیاتھا۔تاکہ بھارت کی آزادی کے 75سال پورے ہونے کے موقع پر ایک سال طویل تقریبات کے حصے کے طورپرقبائلی مجاہدین آزادی کے گراں قدر تعاون کی یاد تاز ہ کی جاسکے۔ 15نومبر عظیم قبائلی مجاہدآزادی ، برسامنڈا کا یوم پیدایش ہے ، جنھیں ملک بھر کی قبائلی برادریاں بھگوان کے طورپر احترام کرتی ہیں ۔
مختلف النوع اسکیموں اورپروگراموں کے ذریعہ قبائلی برادری کی مربوط سماجی واقتصادی ترقی پر مزید توجہ مرکوز کرنے کی غرض سے اپنی وزارت کے اقدامات کے بارے میں تفصیل سے ذکرکرتے ہوئے ، ڈاکٹرجتیندرسنگھ نے کہاکہ ٹکنالوجی کے مختلف النوع شعبوں میں گزشتہ تین سالوں کے دوران ، لگ بھگ 100نئے پروجیکٹوں کی معاونت کی گئی ہے اوران پروجیکٹوں کی بدولت ، ملک مختلف خطوں میں 50000سے زیادہ قبائلی ایس ٹی آبادی کو فائدہ پہنچنے کا امکان ہے ۔
ڈاکٹرجتیندرسنگھ نے کہاکہ ڈی ایس ٹی نے سکل سیل یعنی قلت دم کے مرض  کامستقل علاج تیارکرنے کی غرض سے 50کروڑروپے مالیت کے ایک تحقیق وترقی کے پروجیکٹ میں بھی معاونت کی ہے ، جس سے اس مرض میں مبتلا مریضوں کو بہت فائدہ ہوگا اور ان کے معیارزندگی کو بھی بہتربنایاجاسکے گا۔ انھوں نے یہ بھی کہاکہ گواہاٹی کے انسٹی ٹیوٹ آف ایڈوانسڈ اسٹڈی ان سائنسنز اینڈ ٹکنالوجی میں 12کروڑروپے کی لاگت سے جدت طرازی ، ٹکنالوجی اورصنعت کاری سے متعلق بائیو ریسورسیز کے شمال مشرقی خطے کے قبائلی افراد اوردرج فہرست قبائلیوں ایس ٹی برادری کے روایتی کھان پان کے بارے میں تحقیق کے لئے ایک تحقیقی مرکز بھی قائم کیاگیاہے ۔قبائلی برادریوں کی فلاح وبہبود کے لئے دیگرسلسلہ وار اقدامات کاذکر کرتے ہوئے ، ڈاکٹرجتیندرسنگھ نے کہاکہ ڈی ایس ٹی نے گزشتہ تین سالوں کے دوران درج فہرست قبائل کے طلباء اوراسکالرز کو پانچ سو فیلو شپ فراہم کی ہیں تاکہ وہ انسپائر کے ذریعہ ، سائنس کے شعبے میں اپناکریئر بناسکیں ۔